**PRAVILNIK**

**O ZAŠTITI OD POŽARA**

**Sarajevo, februar 2019. godine.**

Na osnovu člana 24. Zakona o zaštiti od požara i vatrogastvu ("Sl. list FBiH", br:64/09) , direktor “PROX” d.o.o. Ilidža, Kadrić Esmir, donosi :

**PRAVILNIK**

**O ZAŠTITI OD POŽARA**

**I. OPŠTE ODREDBE**

Član 1.

Radi sprečavanja izbijanja požara, otklanjanja opasnosti od požara, spašavanja radnika i imovine ugroženih požarom, ovim Pravilnikom, u skladu sa zakonskim i tehničkim propisima, uređuje se način ostvarivanja prava i obaveza i utvrđuju druga pitanja na organizovanju, sprovođenju i unapređenju zaštite od požara u „PROX” d.o.o. Ilidža - SJEDIŠTE“.

Član 2.

Zaštita od požara se organizuje i sprovodi na svim mjestima u svim objektima i prostorijama gdje postoji opasnost od izbijanja i širenja požara. Zaštita od požara obuhvata skup mjera i radnji upravne, organizacijske, stručne, tehničke, obrazovne i propagandne prirode, koje se poduzimaju u cilju sprječavanja, izbijanja i širenja požara, njegovog otkrivanja, te zaštite ljudi, biljnog i životinjskog svijeta, materijalnih, kulturnih, istorijskih i drugih dobara i okoliša (u daljnjem tekstu:materijalnadobra).

Član 3.

Ovim Pravilnikom se u skladu sa Zakonom o zaštiti od požara i vatrogastvu i drugim podzakonskim aktima, naročito utvrđuje:

1) način organiziranja i ostvarivanja zaštite od požara;
2) mjere za provođenje i unapređenje zaštite od požara;
3) način upoznavanja zaposlenih lica sa opasnostima od požara na radnom mjestu, prilikom

 prijema i raspoređivanja tih lica na radno mjesto, kao i prilikom premještanja sa jednog na drugo radno mjesto;
4) dužnosti i odgovornosti svih zaposlenih lica u provođenju propisanih mjera zaštite od požara;
5) obaveza i način stručnog osposobljavanja zaposlenih lica, za provođenje mjera zaštite od požara na radnim mjestima, kao i izradu posebnih radnih uputstava za zaposlena lica koja su raspoređena na radna mjesta za koja se, zbog postojanja povećane opasnosti od požara, moraju

 predvidjeti posebne mjere zaštite od požara;
6) zaposleno lice koje će biti zaduženo da se stara o provođenju mjera zaštite od požara utvrđenih ovim općim aktom;

7) mjesto i prostori u kojima mora biti zabrana proizvodnje, korištenje i prenošenje otvorene vatre;
8) dužnosti i način ponašanja zaposlenih lica u slučaju pojave požara;
9) disciplinsku odgovornost za zaposlena lica zbog nepridržavanja propisanih mjera zaštite od

 požara.

Član 4.

Niko nema pravo da svojim materijalnim dobrima i svojim postupcima, neprovođenjem mjera zaštite od požara propisanih zakonom i drugim propisima, dovodi u opasnost od požara tuđi život izdravljeimaterijalnadobra.

Član 5.

Mjere zaštite od požara propisane ovim Pravilnikom, zakonskim i tehničkim propisima i mjere koje su naložene od strane nadležnih organa dužni su da sprovode svi zaposlenici i druga lica koja se po bilo kom osnovu nalaze ili zadržavaju u objektima „PROX” d.o.o. Ilidža - SJEDIŠTE“.

Član 6.

„PROX” d.o.o. Ilidža - SJEDIŠTE“je dužno obezbjediti da uporedo sa planovima razvoja planira i unapređuje zaštitu od požara, te da se na organu upravljanja najmanje jednom godišnje razmatra stanje zaštite od požara.

Član 7.

„PROX” d.o.o. Ilidža - SJEDIŠTE“ je dužno organizovati stalno vođenje, sređivanje i čuvanje odgovarajuće dokumentacije iz oblasti zaštite od požara (Planovi, pravilnici, elaborati, programi,upustva, izvještaji, informacije, zapisnici, odluke, rješenja, itd.)

**II. TEHNIČKI DIO**

**1.** **NAČIN ORGANIZIRANJA I OSTVARIVANJA ZAŠTITE OD POŽARA,** **U SKLADU SA ZAKONOM O ZAŠTITI OD POŽARA I VATROGASTVU I DRUGIM PODZAKONSKIM AKTIMA**

Član 8.

Vlasnik ili korisnik građevine i prostora je odgovoran za zaštitu od požara u tim građevinama,

odnosno objektima.
Vlasnik ili korisnik može ovlastiti pravno lice registrirano za obavljanje poslova iz oblasti zaštite od požara koje ima odgovarajuće stručne kadrove i opremu i sredstva za vršenje tih poslova, koje će za njihove potrebe provoditi mjere zaštite od požara, što se vrši zaključivanjem ugovora sa tim

pravnim licima.

Član 9.

Radi obavljanja stručnih i administrativnio-tehničkih poslova u „PROX” d.o.o. Ilidža - SJEDIŠTE“ utvrđuju se poslovi i zadaci radnika koji obavlja poslove zaštite od požara. Odgovorno lice za obavljanje poslova zaštite od požara imenuje direktor društva.

Član 10.

Za organizovanje, sprovođenje i unapređenje zaštite od požara u „PROX” d.o.o. Ilidža - SJEDIŠTE“, za njegovo uspješno funkcionisanje i za kontrolu utvrđenih, propisanih i naloženih mjera zaštite od požara, odgovorni su svako u svom djelokrugu rada:

- Direktor,

- Odgovorno lice za poslove zaštitu od požara,

- Zaposlenici na radnim mjestima.

1. **MJERE ZA PROVOĐENJE I UNAPREĐENJE ZAŠTITE OD POŽARA**

**2.1. Opće mjere**

Član 11.

Opće mjere za zaštitu od požara su:

- izbor lokacije i dispozicija građevine, kao i izbor materijala, uređaja, instalacija i konstrukcija

 kojim će se spriječiti ili svesti na najmanju mjeru mogućnost izbijanja i širenja požara;
- izgradnja prilaznih puteva i prolaza za vatrogasna vozila i tehniku;
- izgradnja požarnih stepeništa i pomoćnih izlaza;
- osiguranje potrebnih količina vode i drugih sredstava za gašenje požara;
- organiziranje osmatračko - dojavne službe, izrada i održavanje protivpožarnih prosjeka i puteva,

- zabrana upotrebe otvorene vatre i drugih izvora paljenja na mjestima i prostorima gdje bi zbog

 toga moglo doći do požara;
- izbor i održavanje tehnoloških procesa i uređaja kojima se osigurava sigurnost protiv požara;
- postavljanje uređaja za javljanje, gašenje i sprečavanje širenja požara, uređaja za mjerenje

 koncentracije zapaljivih i eksplozivnih gasova, para ili prašine u vazduhu i drugih uređaja za

 kontrolu sigurnog odvijanja tehnološkog procesa;
- održavanje i kontrola ispravnosti uređaja i instalacija čija neispravnost može uticati na nastanak i širenje požara;
- obuka svih zaposlenih lica i građana u praktičnoj upotrebi aparata za gašenje početnog požara,

 kao i drugih priručnih sredstava i opreme za gašenje požara.

Opće mjere ovog člana dužni su provoditi svi vlasnici i korisnici građevina i prostora koje koriste u svom radu.

Član 12.

Skladišta se mogu grijati električnim radijatorima ili sistemom centralnog grijanja, toplom vodom ili parom, uz uvjet da je kotlovnica izvan skladišta i izvan opasne zone te da dimnjaci imaju uređaje za sprečavanje ispuštanja iskri.Grijaća tijela u skladištu opasnih tvari ne smiju dostići temperaturu 10 ºC nižu od temperature samozapaljenja tvari koja ima najnižu temperaturu samozapaljenja.

Druge prostorije mogu se zagrijavati putem sistema centralnog grijanja, ili pomoću odgovarajućih termoakumulacionih električnih radijatora.

Prije početka grejne sezone, termoakumulacione peći i pripadajuću instalaciju treba pregledati i pripremiti za kontinuirani rad tokom grejne sezone.

Svaki radnik u svojoj radnoj prostoriji, poslije završenog rada i prije napuštanja objekta i prostorije, dužan je isključiti sve električne aparate.

Član 13.

U objektima „PROX” d.o.o. Ilidža - SJEDIŠTE“ zabranjeno je korištenje peći na čvrsto, tečno i gasovito gorivo.

**2.2. Građevinske mjere**

Član 14.

Kod rekonstrukcije, adaptacije i dogradnje postojećih objekata obavezno je prethodno izraditi odgovarajuću tehničku dokumentaciju, koja mora sadržavati i mjere zaštite od požara, a što se utvrđuje pregledom tehničke dokumentacije od strane ovlaštene stručne organizacije za poslove zaštite od požara.

Član 15.

Zabranjeno je mijenjati projektovanu namjenu objekata i prostorija bez odobrenja nadležnog organa i poduzimanja mjera zaštite od požara.

Član 16.

Požarni putevi moraju neprekidno biti slobodni i prohodni cijelom svojom širinom.

Svi prilazni putevi do objekata, kao i unutrašnje komunikacije u objektima (hodnici, stepeništa, vrata itd.) moraju uvijek biti slobodni i prohodni cijelom svojom širinom.

Član 17.

U svim objektima moraju se obezbijediti odgovarajući prilazi do izlaznih vrata, hidranata, vatrogasnih aparata i glavnih razvodnih baterija električne energije.

**2.3. Elektro mjere**

Član 18.

U objektima i radnim prostorijama „PROX” d.o.o. Ilidža - SJEDIŠTE“ dozvoljena je upotreba samo onih električnih uređaja i instalacija koje po svojim tehničkim karakteristikama odgovaraju tehničkim propisima i pogonskim zahtjevima.

Električni uređaji i instalacije moraju biti tako izvedeni i zaštićeni da usljed djelovanja pogonskih uslova (vlaga, prašina, zapaljive pare i gasovi, mehanička oštećenja, toplotni i hemijski uticaji itd.), ne bude ugrožena sigurnost ljudi, objekata i predmeta rada.

Član 19.

Obavezno je redovno i u propisanim rokovima (prema tehničkim propisima) vršiti kontrolu ispravnosti i odgovarajuća mjerenja električnih uređaja i instalacija, te preduzimati mjere na otklanjanju uočenih nedostataka.

O ovoj kontroli, mjerenjima i izvršenim opravkama mora se voditi odgovarajuća evidencija.

Popravke i druge radove na električnim instalacijama mogu vršiti samo stručna lica.

Član 20.

Razvodne baterije i ormari moraju imati prekidač na glavnom dovodu električne energije.

Sva oprema u razvodnim baterijama i ormarima mora biti označena prema jednopolnoj šemi koja se mora nalaziti u ovim razvodima.

Osigurači u razvodima ne smiju se krpati i premoštavati, a bimetali moraju biti podešeni na normalnu struju motora.

Član 21.

U prostorijama ugroženim od požara i eksplozije, te vode i vlage, nulovanje sprovoditi sa posebnim zaštitnim vodom.

Član 22.

U objektima, odnosno prostorijama izgrađenim od drveta (lamperije), zaštitu napona dodira izvesti strujnim zaštitnim sklopkama (ZS) jer iste kontrolišu zaštitu sa aspekta požara.

Član 23.

Objekti „PROX” d.o.o. Ilidža - SJEDIŠTE“ moraju biti obezbjeđeni sa odgovarajućim gromobranskim instalacijama u skladu sa odredbama tehničkih propisa sa gromobranima.

Obavezna je periodična kontrola ispravnosti gromobranskih instalacija i uzemljenja te otklanjanje uočenih nedostataka, u skladu sa tehničkim propisima.

Za gromobranske instalacije mora se voditi i čuvati odgovarajuća tehnička dokumentacija i evidencija.

**2.4. Tehnološke mjere i radna upustva**

Član 24.

U svim radnim prostorijama moraju uvijek biti slobodni i prohodni svi unutrašnji prilazi i prolazi, tako da je uvijek moguće prići i nesmetano koristiti sva vrata, razvodne baterije električne energije, vatrogasne aparate, otvore za prinudno provjetravanje, krila prozora koja se otvaraju i druge uređaje i instalacije.

**2.5. Rad sa zapaljivim tečnostima i tehničkim gasovima**

Član 25.

Zapaljivim tečnostima i tehničkim gasovima mogu da rukuju samo punoljetni zaposlenici koji imaju odgovarajuću psihofizičku podobnost i koji su za to posebno stručno osposobljeni ( uvjerenje o položenom ispitu).

Član 26.

Pri rukovanju zapaljivim tečnostima i tehničkim gasovima zaposlenici su dužni da rade sa posebnom pažnjom i da primjenjuju propisane mjere zaštite od požara.

Naročito je zabranjeno pri rukovanju zapaljivim tečnostima i tehničkim gasovima: pušiti, raditi sa otvorenim plamenom i upotrebljavati alat koji varniči, te rasipati zapaljive tečnosti.

Član 27.

Skladištenje zapaljivih tečnosti i tehničkih gasova smiju se vršiti samo u skladištima koja moraju odgovarati tehničkim propisima za ovu vrstu materijala, uz obavezu provjetravanja kako bi se izbjeglo stvaranje zapaljivih smješa sa vazduhom.

Član 28.

U slučaju potrebe za korištenjem tehničkih gasova i posuda sa zapaljivim tečnostima, obavezno se pored drugih propisanih mjera primjenjuju i sljedeće mjere zaštite od požara, kao i radna upustva:

- sa svim materijama mogu rukovati i raditi samo oni zaposlenici koji su za to stručno osposobljeni i službeno određeni da to rade;

- kod pristupa u prostoriju gdje se drže ove materije obavezno je prvo izvršiti dobro provjetravanje istih, pa tek onda upaliti rasvjetu i obavljati druge poslove;

- zatim je potrebno prekontrolisati stanje boca ili posuda i vidjeti da li iste cure, te po potrebi poduzeti mjere da se curenje sanira (najbolje je boce ili posude iznijeti na slobodan prostor);

- za držanje većih količina ovih materija obavezno se mora izgraditi odgovarajuće namjensko skladište, efikasno provjetravano;

- kod rada sa ovim materijama zabranjeno je pušenje i korištenje otvorene vatre i žara;

- neispravne plinske boce koje propuštaju plin ne smiju se ni donositi u objekte, s tim da to treba odmah utvrditi kod kupovine boca. Isto tako treba utvrditi da li je boca ispitana na probni tlak i je li istekao rok ispitivanja;

- posude i boce sa navedenim materijama ne smiju se držati u blizini grijućih tijela i ne smiju biti izložene direktnom dejstvu sunčevih zraka;

- zabranjeno je bilo kakvo pretakanje plina iz boca u zatvorenom prostoru;

- uz ove materije zabranjeno je držati bilo kakve druge gorive materije;

 **2.6. Opreme i sredstava za gašenje požara,raspored opreme i sredstava kao i vrijeme povremenog ispitivanja njihove ispravnosti**

Član 29.

Svi objekti, prostorije, skladišta i platoi moraju biti obezbjeđeni dovoljnim količinama vode i drugih sredstava za gašenje požara i dovoljnim brojem odgovarajućih uređaja i opreme i aparata za gašenje požara.

Član 30.

Količina i vrsta opreme i sredstava za gašenje požara te njihov raspored u objektima,prostorijama i prostorima banke utvrđuje se na osnovu pravilnika o izboru i održavanju aparata za gašenje početnog požara koji se mogu stavljati u promet sa garantnim rokom i rokom servisiranja i pravilnika o tehničkim normativima za vanjsku i unutrašnju hidrantsku mrežu za gašenje požara i drugim pravilnicima iz oblasti zaštite od požara.

Član 31.

Sva predviđena i instalirana oprema, kao i sredstva za gašenje požara moraju se uvijek nalaziti u ispravnom i funkcionalnom stanju, smještena i raspoređena na predviđena mjesta propisno označena i obezbijeđena od oštećenja, nenamjenske upotrebe i smrzavanja u zimskom periodu.

Redovan pregled opreme i sredstava vrši Odgovorno lice za poslove zaštite od požara.

Član 32.

Periodični pregled i kontrola ispravnosti i funkcionalnosti opreme i sredstava za gašenje požara vrši se jednom u 6 mjeseci, a prema upustvima proizvođača, važećim standardima, tehničkim propisima.O ovoj kontroli obavezno se vodi odgovarajuća evidencija.

Član 33.

Kontroli ispravnosti i funkcionalnosti podliježe sljedeća oprema koja je u funkciji zaštite od požara:

ručni vatrogasni aparati, vanjska i unutrašnja hidrantska mreža, sa svojim hidrantima i opremom.

Ova kontrola obavezno se povjerava stručnim organizacijama koje su ovlaštene i osposobljene za vršenje ovih poslova.

Član 34.

Kada se vatrogasni aparati nose na kontrolu ispravnosti van zgrade mora se voditi računa da najmanje ½ aparata iz pojedinih objekata ostane na svojim mjestima, te da se kontrola aparata obavi u roku od 24 sata.

Član 35.

Oko svih uređaja i opreme za gašenje požara moraju se uvijek osigurati prilazni putevi i slobodan prostor oko istih, a u zimskom periodu hidranti moraju biti obezbijeđeni od smrzavanja vode u njima. Zabranjeno je opremu i sredstva za gašenje požara koristiti u nenamjenske svrhe, u suprotnom čini se povreda radnih obaveza i dužnosti.

Član 36.

Vlasnik, korisnik građevine i prostora dužan je održavati u ispravnom stanju postrojenja, uređaje, električne, gasne, ventilacijske i druge instalacije, dimnjake i ložišta koji mogu prouzrokovati nastajanje i širenje požara, u skladu sa tehničkim normativima i uputstvima proizvođača, koji se odnose na ta pitanja o čemu moraju voditi evidenciju i posjedovati odgovarajuću dokumentaciju.

**2.7. Osiguranje od požara**

Član 37.

Osiguranje građevina od požara i eksplozija, koje vrše društva za osiguranje sastavni je dio sistema

 zaštite od požara.

Osiguranik požarnog rizika koji koristi građevine i prostore u kojima može nastati požar ili koji olakšavaju njegovo širenje i objekti sa posebno rizičnim požarnim opterećenjem, mora se osigurati od odgovornosti za štetu koju može nanijeti trećim licima, općini, gradu ili kantonu, odnosno Federaciji i bližim i daljnjim susjedima.

Član 38.

Radi otklanjanja uzroka zbog kojih može nastati požar ili koji olakšavaju njegovo širenje, društva za osiguranje dužna su pri utvrđivanju uslova osiguranja, odnosno zaključenja ugovora o osiguranju, utvrditi stanje zaštite od požara u odnosu na propise i pravila tehničke prakse.

**3. NAČIN UPOZNAVANJA RADNIKA SA OPASNOSTIMA OD POŽARA NA RADNOM MJESTU, PRILIKOM PRIJEMA I RASPOREĐIVANJA TIH LICA NA RADNO MJESTO, KAO I PRILIKOM PREMJEŠTANJA NA DRUGO RADNO MJESTO**

Član 39.

„PROX” d.o.o. Ilidža - SJEDIŠTE“ je dužan obezbjediti da svaki radnik bude upoznat sa opasnostima od požara vezano za poslove i radne zadatke na koje je raspoređen, kao i opremom, uređajima i sredstvima za gašenje požara, praktičnom upotrebom aparata i drugih uređaja za gašenje požara, i sa materijalom i drugom odgovornošću usljed nepridržavanja propisanih mjera zaštite od požara.

Član 40.

Upoznavanje i obuka radnika iz prethodnog člana obavezno se vrši:

- pri zasnivanju radnog odnosa, a prije raspoređivanja radnika na poslove i radne zadatke,

- pri raspoređivanju radnika na druge poslove i radne zadatke, a prije početka rada na tim

 poslovima,

- kod izmjena uslova rada i uvođenja novih tehnologija,

- kod prijema na praksu i pri stručnoj obuci studenata i učenika, kada postoji potreba za tim.

Član 41.

Upoznavanje i obuka radnika. vrši se po grupama radnika srodnih struka, i to:

- Organizovanjem odgovarajućih kurseva, seminara i predavanja po posebnom programu obuke,

- Izradom stručnih Upustava za siguran rad za pojedine poslove,

- Isticanjem na vidnom mjestu odgovarajućih upustava, natpisa, plakata i upozorenja.

Član 42.

„PROX” d.o.o. Ilidža - SJEDIŠTE“ je dužno da najmanje jednom u dvije godine organizuje i izvrši obuku i provjeru svakog radnika u poznavanju opasnosti od požara, mjerama i sredstvima za gašenje, rukovanju sa aparatima, opremom, uređajima i sredstvima za gašenje požara i odgovornosti zbog nepridržavanja propisanih mjera zaštite. Obuku i provjeru znanja radnika vrši stručna organizacija.

Član 43.

O obuci i provjeri znanja radnika obavezno se vodi odgovarajuća evidencija od strane odgovornog lica za poslove zaštite od požara.

Svi zaposlenici su dužni pristupiti obuci i provjeri znanja, u suprotnom čine povredu radnih obaveza i dužnosti.

Član 44.

U slučaju potrebe za radom sa zapaljivim tečnostima, zaposlenici koji rukuju zapaljivim tečnostima i tehničkim gasovima moraju biti posebno stručno obučeni i osposobljeni za sigurno obavljanje tih poslova. Ova obuka i provjera znanja radnika ima se vršiti putem posebno organizovanih kurseva. Obuka iz prethodnog stava obavezno se povjerava ovlaštenoj stručnoj organizaciji.

**4. DUŽNOSTI I ODGOVORNOSTI SVIH ZAPOSLENIH LICA U PROVOĐENJU PROPISANIH MJERA ZAŠTITE OD POŽARA**

Član 45.

Zaposlenici na radnim mjestima sa posebnim ovlaštenjima i odgovornostima:

Direktor društva ima sljedeće zadatke, prava i odgovornosti u oblasti zaštite od požara:

- odgovoran je za organizovanje obezbjeđenje uslova za sprovođenje zažtite od požara, te

 blagovremeno donošenje odgovarajućih Pravilnika, planova, elaborata i drugih akata iz oblasti zaštite od požara,

- obustavlja rad ako prijeti neposredna opasnost od požara i eksplozije,

- u slučaju izbijanja požara naređuje mobilizaciju svih radnika, materijalno tehničkie opreme

 radi uspješnog gašenja požara, te sarađuje sa rukovodiocem akcije gašenja požara,

- traži pomoć od drugih organizacija i organa u slučaju požara,

- ima pravo udaljavati radnike sa radnog mjesta ako je zatečen da vrši težu povredu radne obaveze iz oblasti zaštite od požara, te je obavezan pokrenuti disciplinski postupak protiv tog radnika,

- dužan je poduzeti sve neophodne mjere za otklanjanje neposrednih opasnosti od požara i eksplozije, bilo da su ih sami uočili bilo da su na njih upozoreni od drugih radnika,

- ima pravo i obavezu rasporediti pojedine radnike na druge poslove i zadatke u cilju otklanjanja neposredne opasnosti od požara i eksplozije, te narediti pojedinim radnicima da rade duže od radnog vremena sve dok se ta opasnost ne otkloni.

Član 46.

Za obavljanje poslova zaštite od požara u „PROX” d.o.o. Ilidža - SJEDIŠTE“ se određuje odgovorno lice za poslove zaštite od požara.

Djelokrug rada, prava, dužnosti i odgovornosti odgovornog lica za poslove zaštite od požara su:

- organizacija i kontrola sprovođenja mjera zaštite od požara

- poznavanje organizacije rada, procesa rada i svih mogućih opasnosti od požara i eksplozije, te mjere za otklanjanje tih opasnosti,

- poznavanje, praćenje i primjena u praksi zakonskih i tehničkih propisa iz oblasti zaštite od požara,

- poznavanje i primjena opštih i drugih akata,

- da izučava i analizira požarne opasnosti u svim objektima te predlaže i neposredno poduzima mjere za njihovo otklanjanje,

- po potrebi vrši preglede svih objekata, prostorija, prostora, uređaja i instalacija sa ciljem uočavanja izvora požarnih opasnosti kontrole sprovođenja mjera zaštite od požara,te vodi evidenciju o tome,

- organizuje i sprovodi obučavanje i upoznavanje radnika sa opasnostima i mjerama zaštite od požara i praktičnoj upotrebi aparata, uređaja i sredstava za gašenje požara,

- posebno se stara o dopunskom obrazovanju radnika koji rukuju sa zapaljivim tečnostima i tehničkim plinovima,

- izrađuje i učestvuje u izradi i realizaciji pravilnika, program obučavanja radnika, raznih elaborata, upustava i drugih materijala iz oblasti zaštite od požara,

- učestvuje u izradi raznih materijala za direktora i organe upravljanja (odluke,zaključci, naredbe, informacije, itd.), te vodi, sređuje i čuva odgovarajuću dokumentaciju iz oblasti zaštite od požara,

- Najmanje jednom godišnje, a po potrebi i češće podnosi izvještaj direktoru,

- Brine se o bezbjednosti potrebnih sredstava i opreme za gašenje požara, kontroliše ispravnost svih vrsta opreme, instalacija, aparata i sredstava za gašenje požara, te poduzima mjere za održavanje stalne ispravnosti i funkcionalnosti istih,

- učestvuje u izradi bližih Upustava za siguran rad po osnovu zaštite od požara u pojedinim prostorijama

- predlaže direktoru i drugim rukovodnim radnicima obustavu rada u pojedinim prostorijama ako prijeti neposredna opasnost za izbijanje požara i ugrožavanje života i zdravlja radnika,

- predlaže pokretanje postupka protiv pojedinih radnika zbog nepridržavanja mjera zaštite od požara,

- sarađuje sa inspekcijskim organima iz oblasti zaštite od požara i organizuje sprovođenje mjera koji su ovi organi naložili svojim rješenjima,

- sarađuje sa stručnim organizacijama iz oblasti zaštite od požara u cilju unapređenja zaštite od požara,

- radi i druge poslove koji su po prirodi u njegovoj nadležnosti, a u vezi sa zaštitom od požara.

.

Član 47.

Svaki radnik „PROX” d.o.o. Ilidža - SJEDIŠTE“ je dužan i obavezan da svoje poslove i radne zadatke obavlja stručno i savjesno kako bi se izbjegla svaka opasnost za nastanak i širenje požara i svaka havarija i nezgoda kao i sljedeće opšte mjere:

- svaki radnik je dužan svoje poslove i radne zadatke obavljati prema tehničkim i drugim uputstvima, izbjegavajući svaku improvizaciju i neprovjerene postupke koji mogu dovesti do požara i druge nezgode;

- obavezno je svakodnevno čišćenje radnog prostora, uklanjanje raznih otpadaka i smeća izvan društva;

- o svim uočenim kvarovima na opremi, uređajima i instalacijama treba odmah obavijestiti neposrednog rukovodioca;

- zabranjeno je nestručnim licima vršiti bilo kakve intervencije i popravke mašina,uređaja i

 instalacija...

- niko od radnika ne smije blokirati rad sigurnosnih uređaja i alarmnih uređaja;

- zabranjeno je zatvarati otvore za prirodno provjetravanje i prekidati rad ventilacionih uređaja;

- u pojasu od 6 m oko objekta ne smiju se držati bilo kakve zapaljive i vatroopasne materije;

- u radnim prostorijama i skladištu je zabranjeno držati i gomilati zalihe materijala preko jednodnevno potrebnih količina;

- posude sa zapaljivim tečnostima i boce tehničkih gasova smiju se držati i uskladištiti samo u odgovarajućim skladištima;

- svi ključevi od objekata i prostorija, glavnih razvoda el.energije moraju biti označeni sa natpisom (metalnom pločicom), a iste obavezno držati u odgovarajućem i zvanično određenom mjestu;

- u svim objektima i prostorijama je zabranjena upotreba otvorenih električnih grijalica, rešoa i sl.;

- udaljenost uskladištenog materijala od tavanice, izlaza, hidranata, elektrorazvoda i vatrogasnih aparata ne smije biti manja od 1 m, a od zidova 0,5 m;

- kontejneri za smeće moraju biti udaljeni od objekata najmanje 6m, a isti se moraju radovno prazniti;

- za vrijeme rada, sva izlazna vrata u stubištima i drugim objektima ne smiju biti zaključana;

- zabranjeno je u blizini objekata vršiti spaljivanje otpadaka i loženje otvorene vatre;

- zelene površine u blizini objekata moraju se redovno održavati, tj. kositi trava tako da visina trave i rastinja nije veća od 20 cm. Pokošenu travu treba odmah odstranjivati i odlagati na određeno mjesto;

- u sve prostorije nije dozvoljeno unošenje i uživanje alkoholnih pića i drugih opojnih sredstava, niti je dozvoljen ulaz lica pod dejstvom alkohola.

Član 48.

Pored opštih mjera, svaki radnik ima posebne obaveze, prava i odgovornosti iz oblasti zaštite od požara:

- obavezan je da se pridržava svih upustava, pravila, propisa i mjera zaštite od požara,

- dužan je i ima pravo da prije raspoređivanja na poslove i radne zadatke bude upoznat sa svim požarnim opasnostima, mjerama zaštite od požara, praktičnoj upotrebi opreme i sredstava za gašenje požara, materijalnom i drugom odgovornošću zbog nepridržavanja propisanih mjera zaštite od požara,

- dužan je da usavršava svoja znanja iz oblasti zaštite od požara, te ima pravo da predlaže mjere za poboljšanje i unapređenje sistema zaštite od požara kroz sistem obavezne obuke,

- obavezan je da upozorava svoje radne kolege na propuste iz domena zaštite od požara, te da o tim propustima izvještava neposrednog rukovodioca,

- dužan je da neposrednom rukovodiocu ili odgovornom licu odmah prijavi svaki uočeni kvar ili sumnjivu pojavu u procesu rada koja može imati za posljedicu pojavu požara i njegovo širenje,

- obavezan je da vizuelno svakodnevno kontroliše ispravnost opreme, aparata i sredstava za gašenje požara, te da svaki uočeni kvar ili nedostatak odmah prijavi neposrednom rukovodiocu,

- dužan je odmah pristupiti gašenju uočenog požara sa svim raspoloživim sredstvima,

- dužan je prije početka rada da provjeri ispravnost sredstava rada, te da po završetku rada, a prije napuštanja radne prostorije poduzme sve propisane mjere da se spriječi nekontrolisano izbijanje požara,

- dužan je raditi duže od radnog vremena u slučajevima kada je neophodno spriječiti izbijanje požara i drugih havarija,

- ima pravo da odbije raditi određene poslove ako ocijeni da prijeti neposredna opasnost za njegovo zdravlje i život od požara i eksplozije,

- ima pravo zahtijevati da se u sklopu odvijanja procesa rada na vidno mjesto istaknu odgovarajuća upustva za siguran rad i upozorenja na opasnost od požara i eksplozije,

- ima pravo tražiti dopunsku obuku za rukovanje aparatima, opremom i sredstvima za gašenje požara.

Član 49.

Za pravilno, stalno i sistematsko sprovođenje mjera zaštite od požara odgovorni su svi uposlenici u „PROX” d.o.o. Ilidža - SJEDIŠTE“.Uposlenici koji se ne pridržavaju propisanih mjera zaštite od požara , upustava i naloga po pitanju zaštite od požara čine povredu radne obaveze.

**6. ZAPOSLENO LICE KOJE ĆE BITI ZADUŽENO DA SE STARA O PROVOĐENJU MJERA ZAŠTITE OD POŽARA UTVRĐENIH OVIM OPĆIM AKTOM**

Član 50.

Za organizovanje, sprovođenje i unapređenje zaštite od požara u „PROX” d.o.o. Ilidža - SJEDIŠTE“, za njegovo uspješno funkcionisanje i za kontrolu utvrđenih, propisanih i naloženih mjera zaštite od požara, odgovorni su:

- direktor društva,

- odgovorno lice za poslove zaštitu od požara,

Član 51.

U cilju što efikasnijeg i koordiniranog provođenja mjera zaštite od požara i unapređenja zaštite od požara, odgovorno lice za poslove zaštite od požara je samostalno u svom radu i dužno je sarađivati sa svim službama i odjeljenjima .

Član 52.

Odgovorno lice zaštite od požara dužan je takođe sarađivati sa svim ovlaštenim organizacijama i drugim pravnim licima iz oblasti zaštite od požara, a naročito sa:

- nadležnim inspekcijskim i drugim organima općine, kantona i federacije – države,

- vatrogasnim jedinicama na teritoriji općine i kantona.

- stručnim organizacijama koje se bave zaštitom od požara.

Saradnja sa ovlaštenim organizacijama i pravnim licima ostvarivat će se kroz lične kontakte i konsultacije, prisustvovanje stručnim seminarima, savjetovanjima i izložbama, traženje stručnih savjeta i objašnjenja, planiranje izvođenja praktičnih i vatrogasnih vježbi u krugu društva , obavljanje stručnih pregleda objekata i tehničke dokumentacije, izradu plana, programa i drugih projekata zaštite od požara itd.

Član 53.

Društvo može ovlastiti pravno lice registrovano za obavljanje poslova iz oblasti zaštite od požara koje će za njihove potrebe provoditi mjere zaštite od požara, što se vrši zaključivanjem ugovora sa tim pravnim licem.

**7 DUŽNOSTI I NAČIN PONAŠANJA ZAPOSLENIH LICA U SLUČAJU POJAVE POŽARA**

Član 54.

Svaki radnik koji primijeti požar, dužan je odmah bez panike pristupiti njegovom gašenju i lokalizovanju istog, ako to može učiniti bez opasnosti za sebe ili druge radnike.

Istovremeno treba uzvikom "POŽAR"! uzbuniti ostale radnike u objektu ili odjeljenju, koji priskaču u pomoć i gase nastali požar.

Ako prisutni zaposlenici nisu u stanju sami ugasiti požar (potrebna je brza procjena situacije) dužni su izvršiti i dojavu požara dežurnom portiru – čuvaru, odnosno neposrednom rukovodiocu, Profesionalnoj vatrogasnoj brigadi Sarajevo (u daljnjem tekstu PVB KS) ili vatrogasnoj jedinici u mjestu gdje je prebivalište objekta.

Član 55.

Dojava požara vrši se telefonom, odnosno na drugi najbrži mogući način.

O požaru treba izvjestiti PVB KS ili vatrogasnu jedinicu u mjestu gdje je prebivalište objekta, nadležni MUP i operativni centar civilne zaštite.

Kod dojave požara treba saopštiti: mjesto gdje je izbio požar, šta gori, u kom obimu i da li prijeti neposredna opasnost za život ljudi, i drugih objekata.

Član 56.

Do dolaska pozvane vatrogasne jedinice na mjesto požara, prisutni zaposlenici na čelu sa neposrednim rukovodiocem dužni su organizovati gašenje nastalog požara, a posebno treba učiniti sljedeće:

- organizovati spasavanje eventualno ugroženih radnika,

- organizovati evakuaciju iz ugrožene zone: lako zapaljivih eksplozivnih, otrovnih i vatroopasnih

 materija od izuzetne vrijednosti, vrijednosnih papira, novca, tehničke i druge dokumentacije, te

 motornih vozila i opreme,

- obezbjediti isključenje struje u dotičnom objektu,

- zatvoriti odgovarajuća vrata, prozore, ventilacione i druge otvore da se spriječi širenje požara,

- obezbijediti na licu mjesta prisustvo odgovarajućih stručnih radnika (vozač, domar, električar itd.) koji mogu biti od koristi u akciji gašenja požara,

- poduzeti i druge mjere zavisno od date situacije.

Član 57.

U slučaju požara van redovnog radnog vremena, dežurno osoblje je dužno pristupiti gašenju nastalog požara i brzo izvršiti dojavu požara vatrogasnoj jedinici u mjestu gdje je prebivalište objekta, nadležnom MUP-u i operativnom centru civilne zaštite.

Također, treba na odgovarajući i najbrži mogući način uzbuniti i dežurne radnike susjednih organizacija, te odgovorne rukovodioce .

Član 58.

Svi zaposlenici su dužni na poziv direktora ili lica koje on ovlasti aktivno se uključiti u akciju gašenja požara i spasavanja imovine i lica, i u toj akciji učestvovati sve dok ista traje.

Član 59.

Kada na mjesto požara stigne pozvana vatrogasna jedinica, njen komandir preuzima rukovođenje akcijom gašenja požara i niko nema pravo da se miješa u njegov rad.

Član 60.

Ostali elementi akcije gašenja požara i spašavanja imovine i lica regulišu se Planom zaštite od požara i Planom zaštite od požara općine.

Član 61.

Sva lica koja učestvuju u akciji gašenja požara i spašavanja ljudi i imovine ugrožene požarom i drugim elementarnim nepogodama, osigurana su po posebnim propisima o zdravstvenom i invalidskom osiguranju.

Član 62.

Svaki radnik mora poznavati signale internog i javnog uzbunjivanja u slučaju požara i druge opasnosti.

**8. DISCIPLINSKU ODGOVORNOST ZA ZAPOSLENA LICA ZBOG NEPRIDRŽAVANJA PROPISANIH MJERA ZAŠTITE OD POŽARA**.

Član 63.

Svaki radnik koji ne poštuje odredbe ovog Pravilnika i njegovih pratećih upustava, odredbe zakonskih i tehničkih propisa iz oblasti zaštite od požara, te ne sprovodi propisane mjere zaštite od požara, čini težu povredu radnih obaveza i dužnosti, za koju se može izreći odgovarajuća disciplinska mjera, shodno odgovarajućem opštem aktu.

Član 64.

Ako radnik u vršenju poslova i radnih zadataka, prouzrokuje materijalnu štetu svojom krivicom, a u vezi sa nepridržavanjem propisanih mjera zaštite od požara, dužan je istu nadoknaditi, kako je to regulisano u odgovarajućem opštem aktu.

Član 65.

Kao teža povreda radne obaveze iz oblasti zaštite od požara smatra se, naročito:

- izazivanje požara, namjerno ili iz nehata,

- upotreba otvorene vatre ili pušenje na zabranjenim mjestima, a naročito kod korištenja zapaljivih tečnosti i gasova,

- zloupotreba ili nenamjenska upotreba vatrogasnih aparata, sprava i opreme za gašenje požara, kao i njihovo namjerno oštećenje,

- izbjegavanje ili odbijanje učešća u akcijama gašenja požara i spašavanja lica i imovine ugrožene požarom,

- neprijavljivanje požara ili nepoduzimanje mjera za gašenje požara i spašavanja lica i imovine ugrožene požarom,

- ometanje akcije gašenja požara i spašavanja radnika i materijalnih dobara,

- neisključivanje pogonske energije po završetku rada,

- ostavljanje neočišćenog radnog mjesta po isteku radnog vremena, što može imati teže posljedice za nastanak i širenje požara,

- zatvaranje ventilacionih otvora i neovlašteno isključenje sistema ventilacije,

- neovlašteno blokiranje rada sigurnosnih i alarmnih uređaja,

 - zakrčavanje vanjskih i unutrašnjih požarnih i komunikacionih puteva, te prilaza do objekata, vatrogasnih sprava i opreme i baterije električne energije,

- držanje lako zapaljivih tečnosti i boca tehničkih gasova u radnim prostorijama u količinama većim od dozvoljenih,

- upotreba i držanje lako zapaljivih tečnosti i boca tehničkih gasova na zabranjenim mjestima,

- neobavljanje periodičnih pregleda ispravnosti i funkcionalnosti sprava, opreme, aparata, uređaja i instalacija koji su u funkciji zaštite od požara,

- nevršenje propisane kontrole sprovođenja propisanih mjera zaštite od požara,

- neobezbjeđenje objekata i radnih prostorija sa vatrogasnim aparatima i drugom opremom za gašenje požara,

- nepristupanje obuci i provjeri znanja iz oblasti zaštite od požara.

**III. PRELAZNE I ZAVRŠNE ODREDBE**

Član 66.

Za sva prava, dužnosti i odgovornosti radnika iz oblasti zaštite od požara koji nisu regulisani ovim Pravilnikom važe odredbe drugih normativnih akata Društva i Zakona iz oblasti zaštite od požara .

Član 67.

Izmjene i dopune ovog Pravilnika vrše se na način i po postupku kao i za njegovo donošenje.

Inicijativu za pokretanje postupka za izmjene i dopune ovog Pravilnika mogu pokrenuti:

- Direktor,

- Odgovorno lice za poslove zaštite od požara.

Član 68.

Ovaj Pravilnik stupa na snagu danom donošenja.

“PROX” d.o.o. Ilidža DIREKTOR

Broj:\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sarajevo, 13.02.2019. godine.